kardosdrur/scandi-wiki huggingface dataset:
Sankt Albani Kirke (vikingetid)

Sankt Albani Kirke var oprindeligt en trækirke, der lå øst for den nuværende Sankt Knuds Kirke i Odense. 

Den er Odenses ældste kirke, og det var her Danmarks sidste vikingekonge, Knud den Hellige, og hans bror  blev dræbt i 1086. Umiddelbart efter kongedrabet blev der tæt på Sankt Albani Kirke omkring 1095 opført en treskibet korskirke af frådsten med en stor krypt under koret. Ved Knud den Helliges kanonisering i 1101 blev den nye kirke indviet til ham og kaldtes Sankt Knuds Kirke. Sankt Albani Kirke eksisterede gennem hele middelalderen - først som en trækirke og senere bygget i sten og tegl. Den blev nedlagt og nedrevet omkring 1540.

Kulten omkring helgenkongen betød, at der i dag findes et stort og unikt skriftligt kildemateriale fra den tidlige middelalder kaldet "Odenselitteraturen". 

Samtidig er der siden 1886 udført arkæologiske udgravninger i området omkring Albani Kirke. Især de sidste 15 års undersøgelser har tilvejebragt et enestående og omfangsrigt arkæologisk datasæt.. Bl.a. blev der i 2015 fundet en bispegrav fra 1000-tallet på stedet.

Noter 

Kirker i Odense
Bygninger, konstruktioner og anlæg fra middelalderen i Danmark
Bygninger, konstruktioner og anlæg fra vikingetiden
Dublin Docklands Development Authority

Dublin Docklands Development Authority (Irsk: Údarás Forbartha Dugthailte Bhaile Átha Cliath) er en irsk byplanlægningsinstitution i Dublin, der blev etableret 1997 i henhold til lovgivningen i Dublin Docklands Development Authority Act 1997. 

Dublin Docklands Development Authority fik til opgave at varetage en fysisk, social og økonomisk funktion i forbindelse med koordinering og planlægning af en række store byudviklingsprojekter i den østlige del af Dublin langs begge bredder af floden Liffey, et område, som traditionelt betegnes som Dublin Docklands, eller bare Docklands. 

Det blev afstukket som en højt prioriteret opgave for Dublin Docklands Development Authority at institutionen skulle sikre, at Dublin Docklands blev udviklet til et kvarter i verdensklasse med mulighed for beboelse, arbejdspladser, uddannelse og sociale aktiviteter. Udbygningen skulle samtidig være med til at støtte den økonomiske udvikling i Dublin samt i resten af Irland.

Institutionen var i første omgang bemyndiget til at varetage disse funktioner indtil 2012, og var i denne periode koordinator af private og offentlige økonomiske investeringer og ressourcer for 7 milliarder Euro (ca. 52,5 milliarder kr). Udviklingen blev ved finanskrisens opståen sat midlertidigt i stå.

Eksterne links 
 Dublin Docklands Development Authority – officiel website 

Organisationer fra Irland
Docklands Development Authority
Microformat

Et microformat (sommetider forkortet som μF eller uF) er en betegnelse der bruges om en aftalt standard for hvordan man kan tilføje metadata til eksisterende indhold på nettet ved hjælp af XHTML og HTML klasser og attributter. Formålet med microformats er at muliggøre at information der er skrevet i en læsbar form på nettet (som for eksempel kontaktinformationer, geografiske koordinater, kalender arrangementer osv.) også kan læses og indekseres automatisk af software.

Specifikke microformats 
Adskillige microformats er blevet udviklet for at muliggøre semantisk opmarkering af specifikke typer af informationer, deriblandt:
 hAtom – til opmarkering af f.eks. artikler på en blog, inspireret af elementer fra Atom standarden til websyndikering.
 hCalendar – til kalender arrangementer.
 hCard – til kontaktinformationer, herunder:
 adr – til postadresser.
 geo – til geografiske koordinater (breddegrad, længdegrad).
 hReview – til anmeldelser.
 hResume – til opmarkering af et curriculum vitæ.
 XHTML Friends Network (XFN) – til opmarkering af sociale relationer.

Eksterne henvisninger 
 Microformats.org (engelsk)

Internetteknologi
Metadata
Landkreis Teltow-Fläming

Landkreis Teltow-Fläming er en Landkreis i den sydlige del af den tyske delstat Brandenburg med administration i byen Luckenwalde.

Geografi 
Nabokreisene er mod øst Landkreis Dahme-Spreewald, mod syd Landkreis Elbe-Elster mod vest Landkreis Potsdam-Mittelmark og Landkreis Wittenberg i delstaten Sachsen-Anhalt; mod nord ligger Berlin.

Landkreis Teltow-Fläming har fået navn efter højdedragene Teltow sydvest for Berlin og Fläming øst for Magdeburg

Byer og kommuner
Efter kommunalreformen 2004 består området af  16 kommuner, herunder 6 byer. 

Kreisen havde   indbyggere pr.

Eksterne henvisninger

 Teltow-Fläming
El Aaiún

Laayoune ("El-Aaiún" eller "El Ayun", ) er en by i Vestsahara og navnet på en tidligere spansk koloni. Siden Marokkos besættelse af Vestsahara i 1976 er Laayoune hovedstad i den marokkanske Laâyoune-Boujdour-Sakia El Hamra-region. Sahrawi Republikken har også proklameret Laayoune som sin retlige hovedstad.

Demografi 
Byen har  indbyggere og er den største by i Vestsahara. Det er et voksende økonomisk centrum i hvad Marokko anser for sine sydlige provinser. Befolkningen er en blanding af Marokkanere fra nord, samt Sahrawi fra Marokkansk sydsahara og indfødte fra Vestsahara.

Etymologi 
"Laayoune" er en translitteration af det arabiske navn for byen (se artiklens indledning), som spanierne brugte. Det arabiske ord betyder "kilderne".

I det sydlige Tindouf, Algeriet, er der en Sahrawi flygtningelejr der hedder El-Aaiun, opkaldt efter byen.

Status 
FN-missionen for en folkeafstemning i Vestsahara, MINURSO, som administrerer den våbenhvile der blev indgået mellem Marokko og selvstændighedsbevægelsen Polisario i 1991, har sit hovedkvarter i byen.

Siden 2005 har der været stigende uro i form af demonstrationer for uafhængighed og frigivelse af politiske fanger, ligesom en række udenlandske journalister og menneskerettighedsdelegationer er blevet udvist, under anklage af de marokkanske myndigheder, for at anstifte til uroligheder.

Referencer

Eksterne henvisninger 

 Side i Lexicorient  

Hovedstæder i Afrika
Vestsahara
Rød tvetand

 
Rød tvetand (Lamium purpureum) er en 5-40 cm høj urt, der vokser på agerjord og i vejkanter. Arten er hurtigt voksende og bruger kun få uger fra spiring til frugtsætning. Derfor kan den have 3-4 generationer pr. år.

Beskrivelse 
Rød tvetand er en enårig, urteagtig plante med en opstigende vækst. Stænglerne er firkantede og hårede. Bladene er modsatte og hjerteformede (af og til nyre- eller ægformede) med rundtakket rand. Oversiden er først violet, men bliver snart mærkegrøn med forsænkede bladribber og spredte hår. Undersiden er lysegrøn og håret.

Blomstringen sker over en lang periode fra marts til oktober. Blomsterne sidder i kranse ved de modsatte bladhjørner. Hver krans består af ca. 10 uregelmæssige, violetrøde blomster. Frugterne er 4-delte spaltefrugter.

Rodnettet består af trævlede, seje rødder.

Højde x bredde og årlig tilvækst: 0,25 x 0,25 m (25 x 25 cm/år).

Voksested 

Arten er udbredt fra de Kanariske øer og Madeira over Nordafrika og Mellemøsten til Europa. I Danmark er den almindelig i alle dele af landet, hvor den optræder i lysåbne ukrudssamfund på dyrket jord, i grøftekanter og på ruderater.

I grå og grønne klitter på hjemmeværnsskolens område, Nymindegablejren, findes den sammen med bl.a. alm. engelsød, alm. gedeblad, alm. hyld, alm. mangeløv, alm. røn, havtorn og gederams.

Note

Kilder 

 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Røde blomster
Tvetand
Jens Theander

Jens Theander (født 22. januar 1944, død 20. december 2008) var en dansk fotograf og filminstruktør, der i 1960'erne med sin bror Peter Theander skabte firmaerne Rodox Trading, Color Climax Corporation og Candy Film.

Sammen var de to Theander-brødre i en årrække blandt verdens førende producenter af pornoblade og pornofilm.

Litteratur 
 Ole Lindboe: Antydningens kunst, side 47-50 (Bogsyndikatet, 1988)

Referencer

Eksterne henvisninger 
 
 Rodox – officiel hjemmeside (ikke for børn og sarte sjæle!)
 Artikel om Theander-brødrene, på Babesline.dk 

Filminstruktører fra Danmark
Pornografi
Peter Theander

Peter Theander (født 1941) var en dansk pornograf og filminstruktør, der i 1960'erne med sin bror Jens Theander skabte firmaerne Rodox Trading, Color Climax Corporation og Candy Film.

I en årrække var de to Theander-brødre blandt verdens førende producenter af pornoblade og pornofilm.

Centralt i historien er de to brødre, Jens og Peter Theander, som blev Danmarks første pornomillionærer, og som gennem deres firmaer Rodox, Color Climax Corporation og Candy Film distribuerede alle typer af porno, inklusive børneporno.

Litteratur 
 Ole Lindboe: Antydningens kunst, side 47-50 (Bogsyndikatet, 1988)

Noter

Eksterne hevisninger 
 
 Rodox – officiel hjemmeside (ikke for børn og sarte sjæle!)
 Artikel om Theander-brødrene, på Babesline.dk 
 Tv-anmeldelse - Candy Film – da børneporno var lovlig

Filminstruktører fra Danmark
Pornografi
Orlogsskonnerten Diana

Diana blev bygget på Orlogsværftet i København og søsat i 1863 og var næsten identisk med Fylla fra det foregående år. Skibet var bygget af træ og forsynet med en motor fra Burmeister & Baumgarten på 500 HK. Skibets skrue kunne hejses op i en brønd, så den ikke sinkede fremdriften, når der førtes sejl. Diana gjorde især tjeneste på Nordatlanten som inspektionsskib. Skibet havde oprindeligt helt glat dæk, bortset fra de tre master og skorstenen, så svingkanonerne kunne anvendes frit. Efter omarmeringen i 1881 var dette ikke længere nødvendigt, og der kom en overbygning til omkring skorstenen. Blev i 1885 klassificeret som krydser af 3. klasse, men fortsatte tjenesten som inspektionsskib. I 1896 blev Diana overført til gruppen af skoleskibe og igen betegnet som skonnert.

Tekniske data

Generelt 
 Længde: 47,8 m
 Bredde:  7,9 m 
 Dybgang: 3,6 m
 Deplacement: 671 ton
 Fart 10 knob
 Besætning: 84 i 1864, 80 i 1890

Armering
 Artilleri (1864): 1 styk 60 pund (20,5 cm) glatløbet forladekanon og to styk 18 pund (14 cm) riflede forladekanoner. Under krigen i 1864 desuden 8 styk 4 pund haubitser.  
 Artilleri (1865): 3 styk 18 pund (14 cm) riflede forladekanoner. 
 Artilleri (1869): Ubevæbnet (post- og passagerskib). 
 Artilleri (1881): 8 styk 87 mm riflede bagladekanoner og 2 styk 37 mm kanoner. 
 Artilleri (1883): 6 styk 87 mm riflede bagladekanoner og 2 styk 37 mm kanoner.

Tjeneste 
 Indgået i 1864 og tilknyttet eskadren i den østlige del af Østersøen. I 1866 på togt til Færøerne og 1868-69 til De dansk-vestindiske øer. Fra 1870 overtog Staten post- og passagertrafikken til Island, og sejladsen blev udført af Diana. I 1880 gik opgaven tilbage til DFDS og Diana blev returneret til Marinen. I 1881 hovedrepareret og omarmeret. Var i årene 1882-87 og 1892-94 hvert sommerhalvår stationsskib ved Island og Færøerne. Var igen i Vestindien i vinteren 1893-94. Anvendt som skoleskib i 1896 og derefter 1898-1902 hvert år som opmålingsskib i Nordatlanten. Udgået af Flådens tal i 1903, og dermed ikke længere betragtet som aktivt krigsskib. Ophugget i 1904.

Eksterne henvisninger
 Orlogsskonnerten Diana i Den sorte Registrant 

Diana
Finn Willy Sørensen

Finn Willy Sørensen (9. maj 1941 - 23. marts 2019) er en dansk tidligere fodboldspiller og træner.

Han spillede for BK Frem fra 1960-1967 og siden for den amerikanske klub Washingtoin Whips.

Han har trænet BK Frem, Fremad Amager og de svenske klubber Västra Frölunda IF og Landskrona BoIS.

Eksterne henvisninger 
 

Fodboldspillere fra Danmark
Den ældste

Den Ældste er den anden bog i Arven-trilogien (på engelsk The Inheritance Cycle) af  af Christopher Paolini. Den første bog er Eragon, der også er lavet til film. Den Ældste blev første gang udgivet i hardcover-format den 23. august 2005, og udgivet i paperback september 2006. Den Ældste er også blevet udgivet som lydbog, og som ebook. Ligesom Eragon blev Den Ældste en New York Times bestseller. En deluxe udgave af Den Ældste blevet udgivet 26. september 2006, inkluderende ny information og kunst af både tegneren og forfatteren. Andre udgaver af Den Ældste er oversat til flere sprog.

Den Ældste begynder med at følge flere vigtige begivenheder startet op i Eragon. Historien er en fortsættelse af Eragon og sin drage Saphiras eventyr, der koncentrerer sig om deres rejse til elvernes rige for at udvide Eragons træning som Dragerytter. Andre plots i historien fokuserer på Roran (Eragons fætter), der leder indbyggerne i Carvahall til Surda, og Nasuada, der overtager sin fars rolle som leder af Varden. Den Ældste ender med en kamp på den Brændende Slette, hvor Eragon møder en ny dragerytter med sin drage. Dragen hedder Thorn og rytteren hedder Murtagh, der viser sig at være Eragons halvbror.

Anmeldernes modtagelse af Den Ældste var blandet. De negative anmeldelser påpegede lighederne mellem Den Ældste og andre værker såsom Ringenes Herre og Star Wars. De positive anmeldelser hyldede bogens temaer, som venskab og ære. Flere gange kommenterede anmelderne Den Ældstes stil og genre, mens andre overvejede muligheden af en film bygget over bogen – akkurat som Eragon.

Romaner fra USA
Arven-serien
Bøger af Christopher Paolini
Litteratur i 2005
Subaru

Subaru (Japansk for Plejaderne) er et japansk bilmærke, som blev grundlagt 15. juli 1953, og som fremstilles af Fuji Heavy Industries.

Subaru er specielt kendt for deres boksermotorer og firehjulstrækkere.

Tidslinje 
 1946: Fuji Sangyo fremstiller en scooter, som kaldes "Rabbit".
 1953: Selskabet Fuji Heavy Industries Ltd. og bilmærket Subaru oprettes.
 1954: Den første bilmodel, P1, introduceres i februar.
 1958: Bilmodellen 360 introduceres i marts.
 1965: Japans første serieproducerede, forhjulstrukne bil, Subaru 1000, introduceres.
 1971: Firehjulstrækket introduceres.
 1973: Subaru Leone 4WD Station Wagon introduceres i Sverige.
 1977: Subaru Pick-up introduceres.
 1984: Subaru Justy introduceres.
 1985: Subaru Colombus introduceres.
 1989: Subaru Legacy introduceres som afløser for Leone.
 1991: Subaru SVX introduceres.
 1992: Subaru Impreza introduceres.
 1996: Subaru Forester introduceres.
 2006: Subaru B9 Tribeca introduceres.

Subaru-modeller 
 Subaru 360
 Subaru 1000
 Subaru 1400
 Subaru Alcyone/XT
 Subaru Baja
 Subaru BRAT
 Subaru B9 Tribeca
 Subaru Columbus
 Subaru FF-1 G
 Subaru FF-1 Star
 Subaru Forester
 Subaru Impreza
 Subaru Justy
 Subaru Trendy
 Subaru Legacy
 Subaru Leone
 Subaru GL/DL/Loyale
 Subaru Outback
 Subaru Pleo
 Subaru R1
 Subaru R2
 Subaru Rex
 Subaru Sambar
 Subaru Traviq
 Subaru Vivio

Eksterne henvisninger 

 Officielt dansk websted
 Officielt internationalt websted

 
Etableret i 1953
Henrik Jensen

Henrik Jensen er navnet på flere personer:
 Henrik Jensen (politiker) – dansk gårdejer og politiker, medlem af Folketinget (Henrik Hans Christian Jensen, 1805-1880)
 Henrik Jensen (forfatter) – dansk historiker, forfatter og lektor på Roskilde Universitet
 Henrik Jensen (fodboldspiller, født 1959) – dansk fodboldspiller og tidligere cheftræner for bl.a. Brøndby IF
 Henrik Jensen (fodboldspiller, født 1975) – dansk fodboldspiller fra Esbjerg fB
 Henrik Jensen (økonom) – dansk økonomiprofessor ved Økonomisk Institut på Københavns Universitet
 Henrik Jensen (fotograf) – bl.a. i filmen Far til fire - i stor stil
 Henrik "Imre" Jensen – dansk fodboldtræner for bl.a. Tårnby Boldklub
 Henrik Juul Jensen – dansk musiker og journalist
 Henrik Jensen (fodboldtræner) - dansk fodboldtræner i bl.a. FC Midtjylland
Henrik Jensen (fodboldspiller, født 1959)

Henrik Jensen (født 25. oktober 1959) er en tidligere dansk fodboldspiller og -træner, der senest, i 2012-2014, var cheftræner i Boldklubben Frem. Han er nu fodboldtalentudvikler på B93' sportsakademi.

Karriere

Spillerkarriere 
Som spiller spillede han i Vanløse IF og Hvidovre IF, inden han kom til Brøndby IF, hvor han spillede 278 førsteholdskampe. Henrik Jensen opnåede en enkelt kamp for det danske A-landshold, da han i 1982 blev skiftet ind i en kamp mod Norge. Henrik Jensen opnåede 32 landskampe på diverse ungdomslandshold og 2 kampe på ligalandsholdet.

Trænerkarriere 
Som træner var han først assistenttræner for Ebbe Skovdahl. Fra 1999 til 2003 var han cheftræner for Køge Boldklub, som han rykkede op i Superligaen. 2003-2005 var han cheftræner for AB. Herefter blev han træner for Brøndby IFs kvindehold, som han vandt det danske mesterskab med. I 2007 blev han ny assistenttræner for Tom Køhlert i Brøndby. Det var han til Køhlert stoppede 31. december 2008. Fra 1. januar 2009 blev han træner for AC Horsens, men da klubbens nedrykning i juni samme år blev en realitet, blev Jensen fyret.

Efter at Kent Nielsen den 25. marts 2010 blev fyret efter et nederlag på 1-3 til HB Køge, blev Henrik Jensen ny cheftræner for Brøndby IF med en aftale, der løb til sæsonens udløb. Senere blev kontrakten forlænget på ubestemt tid med et opsigelsesvarsel på ½ år.

Den 24. oktober 2011 blev Henrik Jensen fyret som cheftræner i Brøndby IF, da Brøndby tabte 2-1 til Silkeborg IF og blev erstattet med HB Køges Auri Skarbalius.

Den 20. juni 2012 blev han udnævnt som afløser for Peer F. Hansen i cheftrænerstolen i Boldklubben Frem. I slutningen af april 2014 meddelte Jensen at han ville forlade klubben ved sæsonen afslutning, da parterne ikke kunne blive enige om en forlængelse af kontrakten. Få dage efter meddelte FREM, at Henrik Jensen stoppede som cheftræner med øjeblikkelig virkning, og ville blive afløst af Henrik Gundersen.

Personligt 
Henrik Jensen er far til fodboldspilleren Mike Jensen og datteren Michelle Jensen (som danner par med fodboldspilleren Thomas Delaney).

Henrik Jensen er den træner i Danmark der har rykket ned med flest superligaklubber, hvorfor han har fået kæle- og øgenavnet "Nedrykker-Jensen".

Referencer

Eksterne henvisninger 
 

Fodboldspillere fra Danmark
Fodboldtrænere fra AC Horsens
Fodboldtrænere fra Brøndby IF
Fodboldtrænere for Akademisk Boldklub
Rodox Trading

Rodox Trading er et dansk pornofirma, startet i 1966 af brødrene Jens Theander og Peter Theander, og bl.a. kendt for pornobladene Color Climax og for en lang række 8mm-film.

I 1976-81 solgte Rodox Trading og søsterselskabet Color Climax Corporation op til 4.000 film om dagen og var blandt verdens førende producenter af pornoblade og pornofilm.

Eksterne links 
 Rodox – officiel hjemmeside (ikke for børn og sarte sjæle!)
 Artikel om Theander-brødrene, på Babesline.dk

Referencer 

Pornografi
Handelsvirksomheder i Danmark
Etableret i 1966
Danske pornoproducenter
Filmselskaber fra Danmark
Skolen ved Vierdiget

Skolen ved Vierdiget var en af Dragør Kommunes fire folkeskoler.

Skolen er bygget i 1963 på Dragør Sydstrand med udsigt over Øresund og senere også Øresundsbroen. Skolen er bygget i et plan, og ligger tæt på havet samt Dragørs fredede strandenge.

Skolen ved Vierdiget var en to-sporet skole og havde 419 elever (pr. 2010) fordelt fra børnehaveklasse til 9. klasse.

Skolen blev nedlagt i 2015.

Eksterne henvisninger
 Skolen ved Vierdiget 
 Dragør Kommune

Folkeskoler
Bygninger, konstruktioner og anlæg i Dragør Kommune
Slovakiske euromønter

Det er blevet besluttet at de slovakiske euromønter kommer til at blive præget af tre forskellige udformninger. De laveste værdier, 1-, 2- og 5-centmønten, bliver præget af bjergtoppen Kriváň udformet af Drahomír Zobek. 10-, 20- og 50-centmønten bliver præget af Bratislavas slot, udformet af Ján Černaj og Pavol Károly, mens de højeste værdier, 1- og 2-euromønten, bliver præget af Slovakiets våbenskjold og er udformet af Ivan Řehák. På hver slovakisk euromønt kommer der til at stå Slovakiet på slovakisk (Slovensko) samt det årstal mønten bliver præget.

Slovakiet har hidtil hverken præget nogen møntserie eller nogle version 2-euro jubilæumsmønt. Slovakiet tilsluttede sig euroområdet 1. januar 2009. Vekselkursen for slovakiske kroner blev fastfroset d. 8. juli 2008

Euromønter efter land
Slovakiets økonomi
Color Climax Corporation

Color Climax Corporation er et dansk pornofirma, startet i 1966 af brødrene Jens Theander og Peter Theander.

Firmaet blev verdenskendt for pornobladet Color Climax og for en lang række 8mm-film.

I 1976-81 solgte Color Climax Corporation og søsterselskabet Rodox Trading op til 4.000 film om dagen og var blandt verdens førende producenter af pornoblade og pornofilm (kilde: Ole Lindboe). Eftertiden har fremhævet, at Color Climax blandt andet distribuerede og producerede børneporno. Det var dog på daværende tidspunkt ikke ulovligt.

Litteratur 
 Ole Lindboe: Antydningens kunst, side 47-50 (Bogsyndikatet, 1988)

Referencer

Eksterne links 
 Color Climax – officiel hjemmeside (ikke for børn og sarte sjæle!)
 Artikel om Theander-brødrene, på Babesline.dk 
 

Pornografi
Handelsvirksomheder i Danmark
Etableret i 1966
Danske pornoproducenter
Filmselskaber fra Danmark
Luckenwalde

Luckenwalde er administrationsby i landkreis Teltow-Fläming i den tyske delstat Brandenburg. Luckenwalde har haft stor betydning som industriby, og efter Tysklands genforening er der udviklet et stærkt turisterhverv.

Geografi 

Luckenwalde ligger omkring 50 kilometer syd for Berlin. Nord for Luckenwalde ligger Trebbin, mod syd Jüterbog, mod øst Baruth/Mark og mod vest Treuenbrietzen. Byen ligger i en højde af omkring 49 moh., men vinbjergene vest for bycenteret er 77 moh.

Som navnet siger er byen omgivet af skov, og Laubwald hænger sammen med de største skovområder i Brandenburg.

Gennem Luckenwalde løber floden Nuthe, hvis vand flere gange har forårsaget oversvømmelser i byen. Den er derfor reguleret med stemmeværk og kanaler. I middelalderen var Nuthe sejlbar med pramme fra Luckenwalde til udløbet i Havel. Floden var dengang op til 40 meter bred; i dag er den kun 1-2 meterog med en dybde på under 1 meter.

Luckenwalde ligger i udkanten af Naturpark Nuthe-Nieplitz.

Luckenwalde er opdelt i 3 bydele:
 Luckenwalde,
 Frankenfelde
 Kolzenburg.

Historie 
I 1285 købte Cistercienserordenens Kloster Zinna byen og stedets borg.

Luckenwalde lå ved et krydsningspunkt af vigtige veje: blandt andre gik saltruten fra Halle mod Berlin gennem Luckenwalde.

I 1680 overtog Brandenburg – Preußen herreskabet over Luckenwalde. 1684 grundlagde Christian Mauhl fra Schandau i Sachsen en virksomhed, der forsynede de preußiske regimenter.

Den senere studenterleder Rudi Dutschke blev født i Schönefeld ved Luckenwalde i 1940 og voksede op der. Der er opsat en mindetavle for ham på byens gymnasium. Rudi Dutschke levede sine sidste år i Danmark og døde i Århus i 1979.

Eksterne henvisninger 

 http://www.city-luckenwalde.de Stadtmarketing Luckenwalde
 Luckenwalde i Encyclopaedia Britannica fra 1911
 Historisk tur i byen
Tværpolitisk Forening i Dragør

Tværpolitisk Forening i Dragør (Liste T) er Danmarks ældste tværpolitiske borgerliste.

Liste T's formål er at føre en selvstændig lokalpolitik til gavn for Dragør Kommunes borgere. En lokalpolitik, der er frigjort fra landspolitiske og andre særinteresser.

Liste T har været uafbrudt repræsenterede i Dragør Kommunalbestyrelse siden 1962. Listen har besat borgmesterposten i Dragør i to perioder, senest med Birgitte Rinhart, 1993 – 2001.

Eksterne links/henvisninger 

 Tværpolitisk Forening i Dragør
 Dragør Kommune

Borgerlister
Dragør Kommune